Robertus Dei gratia Lingonensis Episcopus, vniuersis præsentes litteras inspecturis salutem in Domino. Noueritis quòd T. Decano Reomaensi ad mandatum nostrum anno Domini millesimo ducentesimo tricesimo octauo, die Veneris ante ramos Palmarum apud Espissiam, sicut nobis per suas litteras insinuauit, accedente in ipsius Abbatis Reomaensis pręsentia constituti Ioannes de Espissia dictus de Vineis,  filij eius, videlicet Nicolaus, Andreas,  Huguinio,  Achardus,  filiæ eiusdem Ioannis, videlicet Haramburgis, Maria,  Agnes:  vxores Andreæ  Huguinionis, videlicet Margarita,  Adelina, quitauerunt omnes successiuè in manu eius, quasi in nostra quidquid iuris habebant, vel habere poterant in villa de Suence,  in appendiciis eiusdem villæ,  in finagio,  in villa de Cordois, sponte, ac proinde non vi, non metu compulsi, non dono inducti, sicut ipsi concorditer asserebant. Iurauerunt insuper omnes supradicti super sancta Euangelia, quòd contra eiusmodi quitationem per se, vel per alios aliquo modo non venirent. Processu verò temporis Robertus Præpositus de Rupe,  Robinus leprosus generi supradicti Ioannis omnia supradicta sub eadem forma quitauerunt,  modo consimili iurauerunt. Datum anno Domini millesimo ducentesimo quadragesimo, mense Iunio, die Veneris ante octauas Pentecostes.